CELEX: 62021CN0418
Language: da
Date: 2021-07-09 00:00:00
Title: Sag C-418/21: Anmodning om præjudiciel afgørelse indgivet af Oberlandesgericht Düsseldorf (Tyskland) den 9. juli 2021 — Orthomol pharmazeutische Vertriebs GmbH mod Verband Sozialer Wettbewerb eV

22.11.2021   
            
            
               DA
            
            
               Den Europæiske Unions Tidende
            
            
               C 471/16
            
         
      Anmodning om præjudiciel afgørelse indgivet af Oberlandesgericht Düsseldorf (Tyskland) den 9. juli 2021 — Orthomol pharmazeutische Vertriebs GmbH mod Verband Sozialer Wettbewerb eV
      (Sag C-418/21)
      (2021/C 471/23)
      Processprog: tysk
      
         Den forelæggende ret
      
      Oberlandesgericht Düsseldorf
      
         Parter i hovedsagen
      
      
         Sagsøgt og appellant: Orthomol pharmazeutische Vertriebs GmbH
      
         Sagsøger og appelindstævnt: Verband Sozialer Wettbewerb eV
      
         Præjudicielle spørgsmål
      
      
                  1.
               
               
                  Under hvilke omstændigheder foreligger der »andre lægeligt bestemte ernæringsmæssige behov« som omhandlet i artikel 2, stk. 2, litra g), andet led, i forordning (1),
                  nærmere bestemt:
                  forudsætter dette — foruden den i første led nævnte begrænsede eller nedsatte eller forstyrrede evne til at indtage, fordøje, absorbere, metabolisere eller udskille almindelige fødevarer — at der på grund af en sygdom foreligger et forhøjet ernæringsmæssigt behov, som skal dækkes ved hjælp af fødevaren,
                  eller er det tilstrækkeligt, at patienten generelt gennem indtagelsen af denne fødevare har gavn af indtagelsen af denne fødevare, fordi stoffer, der er indeholdt heri, modvirker forstyrrelsen eller lindrer dennes symptomer?
               
            
                  2.
               
               
                  Såfremt det første spørgsmål besvares i overensstemmelse med sidstnævnte led:
                  Forudsætter »almindeligt anerkendte videnskabelige data« som omhandlet i den delegerede forordnings artikel 2, stk. 2 (2), i alle tilfælde et randomiseret, placebokontrolleret dobbelt-blindt forsøg, som ganske vist ikke vedrører selve det pågældende produkt, men i det mindste giver indikationer af de anførte virkninger?
               
            
         (1)  Europa-Parlamentets og Rådets forordning (EU) nr. 609/2013 af 12.6.2013 om fødevarer bestemt til spædbørn og småbørn, fødevarer til særlige medicinske formål og kosterstatning til vægtkontrol og om ophævelse af Rådets direktiv 92/52/EØF, Kommissionens direktiv 96/8/EF, 1999/21/EF, 2006/125/EF og 2006/141/EF, Europa-Parlamentets og Rådets direktiv 2009/39/EF og Kommissionens forordning (EF) nr. 41/2009 og (EF) nr. 953/2009 (EUT 2013, L 181, s. 35).
      
         (2)  Kommissionens delegerede forordning (EU) 2016/128 af 25.9.2015 om supplerende regler til Europa-Parlamentets og Rådets forordning (EU) nr. 609/2013 for så vidt angår de særlige krav til sammensætningen af og oplysning om fødevarer til særlige medicinske formål (EUT 2016, L 25, s. 30).